Emakeeleolümpiaad

Emakeeleolümpiaad on õpilastele mõeldud emakeeleteadmiste võistlus.

Eesti emakeeleolümpiaad
Eesti emakeeleolümpiaad on õpilastele mõeldud eesti keele teadmiste võistlus. Emakeeleolümpiaad koosneb piirkonnavoorust ja lõppvoorust, alates 2008/09. õa korraldavad Tartu ja Tallinna Ülikool olümpiaadi vaheldumisi. 

Vanuserühmi on kolm:
 noorem vanuserühm (7.–8. klass);
 keskmine vanuserühm (9.–10. klass);
 vanem vanuserühm (11.–12. klass).

Noorem vanuserühm pääseb piirkonnavooru, st ülesannete lahendamise kaudu lõppvooru.
Keskmine ja vanem vanuserühm pääsevad lõppvooru, võttes osa piirkonnavoorust või koostades uurimistöö. 2017/18. õa oli kolmas võimalus esitada Vikipeedia artikkel. Kuni 80 õpilast kutsutakse lõppvooru, kus lahendatakse vanuseastme ainekavast lähtuvaid ja olümpiaadi üldteemaga seostuvaid ülesandeid.

Eesti emakeeleolümpiaadi teemad
 ...– 2000/01. õa ?
Emakeele- ja kirjandusolümpiaad vaheldumisi Tartu Ülikoolis:
 2001/02. õa 20. emakeeleolümpiaad "Muutuv keel teksti teenistuses" (7.–8. kl ), "Nimed ja nende uurimine" (9.–12. kl)
 2002/03. õa – kirjandusolümpiaad
 2003/04. õa 21. emakeeleolümpiaad "Eesti keel ja Euroopa Liit" 
 2004/05. õa kirjandusolümpiaad "Mats Traat ja Viivi Luik: ajalookujutus ja poeetika" 
 2006/07. õa 22. rahvaluule-teemaline emakeeleolümpiaad
 2007/08. õa 23. emakeeleolümpiaad "Keele muutumine"
Alates 2008/09. õa emakeeleolümpiaad vaheldumisi Tallinna ja Tartu Ülikoolis:
 2008/09. õa 24. emakeeleolümpiaad "Toimiv emakeel ja tekstimaailm" (TLÜ)
 2009/10. õa 25. emakeeleolümpiaad "Meedia keel" (TÜ)
 2010/11. õa 26. emakeeleolümpiaad "Igapäevasuhtluse keel" (TLÜ)
 2011/12. õa 27. emakeeleolümpiaad "Keel ja arvuti" (TÜ)
 2012/13. õa 28. emakeeleolümpiaad "Õigekeelsus keelemaastikul, meedias ja mujal" (TLÜ)
 2013/14. õa 29. emakeeleolümpiaad "Sõnavara õpilase pilguga" (TÜ)
 2014/15. õa 30. emakeeleolümpiaad "Ilus eestikeelne lause" (TLÜ)
 2015/16. õa 31. emakeeleolümpiaad "Nimed minevikus ja tänapäeval" (TÜ)
 2016/17. õa 32. emakeeleolümpiaad "Stiil ja sõnavara" (TLÜ)
 2017/18. õa 33. emakeeleolümpiaad "Eesti keel kui riigikeel" (TÜ)
 2018/19. õa 34. emakeeleolümpiaad "Eesti oskuskeel koolis ja igapäevaelus" (TLÜ)

Vikipeedia artikkel emakeeleolümpiaadil
2017/18. õa oli keskmisel ja vanemal vanuserühmal võimalus piirkonnavooru või uurimistöö asemel kirjutada lõppvooru pääsemiseks Vikipeedia artikkel. 
Lõppvooru pääsenud artiklid:
 "Rootsi laenud eesti keeles" (keskmine vanuserühm)
 "Eurokeel" (vanem vanuserühm)
 "Valve-Liivi Kingisepp" (vanem vanuserühm)

Viited

Välislingid
 Emakeeleolümpiaad TÜ teaduskooli kodulehel.
 "Tänavusel emakeele­olümpiaadil keskendutakse sõnavarale", Õpetajate Leht, 6. september 2013.
 Helin Puksand: "30. emakeeleolümpiaad "Ilus eestikeelne lause"", Oma Keel, sügis 2015.
 Helen Plado: "Nimed minevikus ja tänapäeval. 31. emakeeleolümpiaadi ülevaade", Oma Keel, sügis 2016.
 "Emakeeleolümpiaad kogub ka noormeeste seas üha enam populaarsust", Õpetajate Leht, 16. märts 2017.
 Merilin Aruvee: "Stiili ja sõnavara teema tõi emakeeleolümpiaadile rohkelt osavõtjaid", Oma Keel, sügis 2017.
 Tänavuse emakeeleolümpiaadi võitjad õpivad Gustav Adolfi Gümnaasiumis ja Hugo Treffneri Gümnaasiumis, TÜ teaduskool, 19. märts 2018.

Eesti keel
Olümpiaadid